39. schôdza NR SR - 13.deň - B. popoludní
Dátum: 2025-09-29
Poslanec: Viskupič, Marián (SaS)
Druh vystúpenia: Vystúpenie

Ďakujem pekne za slovo, pán predsedajúci. Kolegyne, kolegovia, no, častokrát zaznieva z úst vládnej koalície, že teda len kritizujeme a čo by sme robili a že nemáme žiadne opatrenia. Tak vidíte to, aj dnešné poobedie je teda dôkazom toho, že opatrenia máme, transakčnú daň máme za sebou a teraz teda ďalšie opatrenie, teraz konkrétne vlastne, ktoré bude znižovať výdavky, čiže to, po ktorom skutočne voláme a ktoré je veľmi potrebné. Je to proste jeden zo symbolov a teda to je to, že navrhujem obmedziť ceny vládnych limuzín, v prvom rade teda pre pána prezidenta, pre predsedu vlády, pre štátnych tajomníkov, pretože zrovna tieto kategórie doteraz neboli nijak obmedzené a zároveň aj pri ďalších kategóriách verejných zamestnancov tieto limity mierne znižujem. Tieto doteraz boli zachytené v myslím, že v nariadení vlády, takže je určite lepšie, ak sa to dostane do návrhu zákona. Bude to teda, verím, že viacej dodržiavané. Čiže veľmi jednoducho. Však nikto, a tým začnem, nikto nehovorí, že pán prezident by mal chodiť na bicykli alebo že predseda vlády má ísť peši alebo MHD-čkou. Tie čísla sú stále skutočne na úrovni takej, že je to zodpovedajúce a je to v poriadku. Ale treba vnímať to, že nemôže, nemôže minister, prezident, predseda vlády jednoducho fungovať v stave kedy Slovensku tento rok bude chýbať sedem a pol miliardy eur, sedem a pol miliardy eur. To sú inak, že trikrát Burj Khalifa, hej, najvyššia budova sveta, nemôžu chcieť chodiť vo vozidlách bez akýchkoľvek limitov. Ale keby to len bolo, že nemajú limity, ale ono sa to, bohužiaľ, fakt aj zneužívalo. Zoberme si, zoberme si ministerku Šimkovičovú, hej. Veď len tlakom opozície proste jednoducho prišlo k zrušeniu tohto predaja. Tá si jednoducho koľko? 146 tisíc, ak si dobre pamätám, vyberala vozidlo. A z ďaleka to nie je proste jediný, jediný prípad. Viacero, stačí sa pozrieť do centrálneho registra zmlúv, proste sú tam iks prípadov drahých skutočne vozidiel, ktoré si nekúpi povedzme ani ja neviem nemeckí ministri. Jednoducho tá debata o tom, že máme jednoznačne obmedzené zdroje a navyše teda veľké deficity, veľké dlhy, tak nemôžu, nemôžu si skutočne symbolicky ani členovia vlády, ani prezident proste svoje potreby sa voziť ako robiť v neobmedzenej výške. Čiže toto je, toto je tým hlavným motivátorom. Samozrejme, že ani toto opatrenie samotné nijak nevyrieši všetky problémy slovenských verejných financií. Ale je to jednoducho jeden zo symbolov, jeden zo symbolov toho, že proste treba šetriť, že je nejaká hranica po ktorú je zmysluplné a teda chráňme si svojich najvyšších predstaviteľov štátu, ale proste niekde musí byť tá hranica. Tak, aby som bol teda konkrétny, aby som bol konkrétny, takže tento môj návrh zákona stanovuje pre prezidenta Slovenskej republiky limit 90 000 euro na nákup jeho vozidla. Pre predsedu vlády Slovenskej republiky navrhuje limit 60 000 eur, pre členov vlády navrhuje limit 48 000 eur. Pre štátnych tajomníkov, generálnych tajomníkov služobných úradov, ďalších takto najvyšších úradníkov je tam limit 40 000 eur. Nebudem, nebudem menovať, tých pozícií je tam veľmi veľa. Potom ďalšia kategória sú povedzme podpredsedovia rôznych ústredných orgánov štátnej správy, generálni tajomníci služobných úradov, ostatných ústredných orgánov štátnej správy. Zasa nebudem, nebudem menovať, ešte možno predsedov krajských súdov spomeniem, kde je teda 35 000 eur limit. A potom zasa nižšia kategória 28 000 eur a ostatní zamestnanci štátnych rozpočtových organizácií, štátnych príspevkových organizácií 22 000 eur. Jednoducho toto musí byť príspevok fakt tej verejnej správy alebo štátnej správy ku nejakému zmysluplnému šetreniu. Samozrejme odpichnem sa trošku aj od slov ministra financií, ktorý, bolo to vôbec nekonkrétne, ale sám navrhuje zníženie množstva nakupovaných nových vozidiel ako jedno z konsolidačných opatrení bez akéhokoľvek vyčíslenia. Ale mohol by sa akoby týmto inšpirovať. Jedna vec je, ak chce sa skutočne šetriť a potrebuje, veď ten štát sám, veď chcete, chcete miliardu ušetriť aj na výdavkoch, tak sa treba skutočne pozrieť na toto. Nestačí len obmedziť nakupovanie nových. To proste, to stále ešte môže byť taká tá hra, že niekde si do rozpočtu napíšem 3 000 nových vozidiel a potom poviem, že kúpim len 1 500, hej, ale vedel som, že potrebujem alebo chcem mať 1 500 nových vozidiel. Takto to proste nemôže fungovať. Jasne musí minister zadefinovať maximálne limity a potom tá debata musí byť skutočne o tom, že o koľko sa zníži počet vozidiel používaných verejnej správy. Toto je to. Ak chcete proste dať na stôl nejaké skutočné šetrenie, tak treba povedať, že štát má toľkoto prevádzkovaných vozidiel a za rok ich proste bude mať ja neviem o nejaký počet nižší, normálne, že reálne že nižší, hej. A ušetrí sa na tom, že sa nejaké predajú, ušetrí sa na tom, že teda nebudú sa nejaké servisovať, že sa nebude toľko jazdiť. Toto sú jediné reálne možnosti šetrenia ako sa takéto niečo dá urobiť. Limitovať sumy a limitovať množstvá... ===== nižší, hej, a ušetrí sa na tom, že sa nejaké predajú, ušetrí sa na tom, že teda nebudú sa nejaké servisovať, že sa nebude toľko jazdiť. Toto sú jediné reálne možnosti šetrenia ako sa takéto dá urobiť. Limitovať sumy a limitovať množstvá. Znižovať sumy, znižovať množstvá, nijak inak neušetríte. Akože napísať to, že štát nebude kupovať zbytočne nové vozidlá, keď to trochu parafrázujem, tak to pevne verím, že nekupoval ani doteraz, hej, že sa asi kupovalo len vozidlo ktoré potrebuje štát. No ale, akože, bohužiaľ, za A to takto nebolo a za B proste treba sa pozerať na to na čo máme. To je to skákanie do výšky pokiaľ doskočíme. To je to prikrívanie sa perinou na akú máme. To je ten, toto je jedno z takýchto opatrení by tu mali byť vo väčšom množstve ako šetriť. Takže ak najbližšie bude ktokoľvek vám páni z koalície hovoriť, že nemáme konkrétne opatrenia, že s ničím neprichádzame, ale prichádzame. Len nemohlo by to byť tak, že nás počúvať nula členov koalície z SNS, nula členov koalície zo Strany vidieka, či jak sa volajú, nula členov z HLAS-u a traja ctení kolegovia, pardon, štyria, piati kolegovia zo SMER-u, hej, proste päť koaličných poslancov počúva. Vďaka Bohu aspoň za to, ale tá realita je takáto. Takže ešte raz, navrhujeme obmedzenie ceny limuzín a veľmi sa uchádzam o podporu. V podstate to ide z línii toho čo chcete. Chcete šetriť, chcete míňať menej na strane štátu. Tento návrh všetko spĺňa. Podľa mňa sú tam nastavené tie sumy okej, dokonca ešte poviem, že som tam dal aj limit, on tam bol v zákone aj doteraz, že keď je to vozidlo ekologické, to znamená buď hybrid alebo elektrické, že teda môže byť tá suma zvýšená. Ja to tam ponechávam, ale aj to som znížil, ten svet sa nejak vyvíja, tak doteraz tam bolo myslím že 50 % navýšenie, ja som tam nechal 25 %. Čiže ale ešte stále je tu ešte aj navýšenie o pri nejakej ekologickosti. Samozrejme tá debata o tom proste môže byť inde, ale to teraz jednoducho neriešme. Riešim to, že je to návrh, ktorý vie byť uvedený do praxe, je zmysluplný, tie sumy sú zmysluplné. Takže budem veľmi sa čudovať ak to proste nebude podporené. Je to úplne v súlade s tým čo deklaruje aj koalícia, že chce robiť. A myslím si, že v opozícii máme v tom jasno tak isto. Ďakujem pekne za pozornosti.